text: Vísindalig grein um sildastovnar kring Føroyar
text: #000000
text: Sunnvør Klettskarð í Kongsstovu, granskari, hevur saman við øðrum givið út vísindaliga grein í tíðarritinum Fisheries Research. Í greinini verður arvafrøðilig greining av sildastovnum rundan um Føroyar lýst
text: #000001
text: Eitt úrval av arvafrøðiligum frábrigdum, kallað "SNP-panel", var brúkt til at áseta hvørjum stovni ein sild kemur úr. Hetta panelið var síðani roynt á sild og kundi neyvt áseta, um sildin var norðhavssild ella norðsjóvarsild, men tað var truplari at síggja mun á føroysku og íslendsku sildini. Tá íslendska og føroyska sildin varð løgd í sama bólk, kundi ásetast við 89% neyvleika, hvørjum av teimum trimum bólkunum (norðhavssild, norðsjóvarsild ella føroysk/íslendsk sild) ein sild var úr. Hesi úrslitini kunnu væntandi við tíðini nýtast í stovnsumsiting av sild og skipan av burðardyggum sildafiskiskapi við Føroyar.
text: #000003
text: Arbeiðið, ið er lýst í greinini, er partur av ph.d-verkætlan hjá Sunnvør Klettskarð í Kongsstovu, sum hon vardi í mai 2020. Í verkætlanini hugdi hon nærri at lívfrøðini hjá sild við at brúka arvafrøðilig háttaløg. Henda verkætlan hevur verið við til at skapa grundarlag fyri slíkari gransking í Føroyum.
text: #000006